เรื่องร้องเรียน (ไม่ระบุ) วันที่ 2022-09-02 14:42:07 — แขวงสะพานสูง เขตสะพานสูง กรุงเทพมหานคร
ร้องเรียนการทำงานที่บกพร่อง ผิดพลาดร้ายแรง ไม่รอบคอบ ประมาท ของเจ้าหน้าที่ฝ่ายรายได้เขตสะพานสูง ในเรื่องภาษีที่ดิน ปี 2565
 1. ประเมินภาษีที่ดินปี 2565 ผิด เจ้าหน้าที่ได้ประเมินภาษีซ้ำในที่ดินโฉนดเดียวกัน ทำให้จำนวนเงินที่ต้องชำระภาษีสูงกว่าความเป็นจริง จำนวนเงินไม่ถูกต้อง ทำให้ประชาชนต้องเสียเวลาเดินทางไปชี้แจงที่เขตและขอประเมินใหม่ 
2. หลังจากได้ใบประเมินภาษีที่ถูกต้องแล้ว ได้ทำการชำระภาษีที่ดินปี2565แล้วตรงตามกำหนด แต่ภายหลังฝ่ายรายได้เขตสะพานสูงได้ส่งจดหมายเตือนให้ชำระภาษีค้างพร้อมเบี้ยปรับและเงินเพิ่มอีก ทั้งๆ ที่เราจ่ายไปเรียบร้อยแล้ว เป็นการทำงานที่ไม่รอบคอบ เกิดความเสียหายและสร้างความสับสนแก่ประชาชน หากประชาชนไม่ตรวจสอบให้ดีอีกครั้ง อาจทำให้ต้องเสียเงินเพิ่มมากขึ้น จากการทำงานที่ผิดพลาดของเจ้าหน้าที่ ขอให้มีมาตรการตรวจสอบและลงโทษทางวินัยอย่างถึงที่สุด เพื่อไม่ให้เกิดเหตุการณ์แบบนี้ขึ้นอีกไม่ว่ากับผู้ใดก็ตาม